জেলা পর্যায়ের কাবাডি লীগে খোকশাবাড়ি সন্ন্যাসীবাজার কেএসকে দল চ্যাম্পিয়ন হয়েছে। শুক্রবার বিকেলে নীলফামারী হাই স্কুল মাঠে অনুষ্ঠিত ফাইনাল খেলায় তারা খোকশাবাড়ি যুব সংঘকে হারিয়ে  চ্যাম্পিয়ন হয়। খেলা শেষে বিজয়ী দলের হাতে পুরস্কার তুলে দেন অতিরিক্ত জেলা ম্যাজিস্ট্রেট একেএম আমিনুর রহমান ও নীলফামারী পৌর মেয়র দেওয়ান কামাল আহমেদ। এ সময় জেলা ক্রীড়া সংস্থার সদস্য সচিব আরিফ হোসেন মুন, খোকশাবাড়ি ইউনিয়নের চেয়ারম্যান বদিউজ্জামান প্রধান, প্রাক্তন পরিবার পরিকল্পনা অফিসার আডিতয়ার রহমান প্রমুখ উপস্থিত ছিলেন। জেলা ক্রীড়া সংস্থার আয়োজনে ১ম বিভাগ কাবাডি লীগে নীলফামারীর ছয়টি দল অংশ নেয়।